**HAIKU ŞI SENRYŪ (4)**

*Gavriil Stiharul*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

HAIKU 俳句

Singur printre pustnici –

bruma îmbrăcând un sfânt

în strălucire.

◊

Curte ruinată –

privighetoarea atât

de răguşită.

◊

Moşii de vară –

statui ale lui Shiva

printre icoane.

◊

Tei pe strada ta –

luna înmiresmată

pe aburi de ceai.

◊

Luna topită –

din ceaşca bătrânei

se-mpraştie norii.

◊

Sperietoarea –

cu zeghea mucenicului

iubită de ciori.

◊

Pierzându-şi acul –

albina nu se-ndură

să plece din flori.